Nafarroako Parlamentuko Mahaiak, 2022ko abenduaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Aranzazu Izurdiaga Osinaga andreak aurkezturiko galdera, Osasun Zientzien Fakultatearen eraikina egiteko lehiaketako proiektu garaileari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko abenduaren 19an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Arantxa lzurdiaga Osinaga andreak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Nafarroako Unibertsitate Publikoak beste lehiaketa bat deitu zuen Osasun Zientzietako fakultatea eraikitzeko, 2022ko urtarrilean deitutako lehen lehiaketa hutsik gelditu ostean. Desfase hori orekatzeko, Nafarroako Gobernuak %10ean handitu zuen (3 milioi) hasierako aurrekontua lizitazio berri horretarako, eta, beste alde batetik, %20 beheratu dira lehiaketako proiektu irabazlearen kostuak, proiektuan aldaketa handirik egin gabe, eta haren ezaugarri nagusiei eutsita, diseinuari zein energia-espezifikazioei dagokienez.

Informazio horri jarraikiz, galdera hau egin nahi dut:

Zer aldaketa zehatz egin dira lehiaketako proiektu irabazlean lizitazio-prozesu berrian kostuak %20an murrizteko?

Iruñean, 2022ko abenduaren 13an

Foru parlamentaria: Arantxa lzurdiaga Osinaga